El Barça i el Betis estan a punt de tancar la cessió de Carles Aleñá. Serà fins a final de temporada i sense opció de compra. El migcampista del planter marxarà per poder tenir els minuts que no està tenint al Barça. Des que va començar la temporada, només ha jugat dos partits complets, i en total suma 270 minuts.

El Betis, dirigit per Rubi, ja es va interessar per Aleñá a l’estiu, i ara hauria convençut el jugador, que també tenia ofertes del Getafe, de la Premier League i de la Bundesliga. Aleñá només vol marxar cedit fins al juliol perquè confia que a l’estiu hi hagi un canvi d’entrenador a la banqueta del Barça.

Oferta per a Arturo Vidal

Un altre migcampista que podria sortir del Barça aquest mercat d’hivern és Arturo Vidal. Segons La Gazzeta dello Sport, el xilè hauria dit que sí a l’Inter de Milà, que ofereix 12 milions d’euros. El Barça, però, en demana 20. La sortida de Vidal genera debat al club, ja que la directiva és partidària de vendre’l però Valverde voldria que es quedés.